**Ministru kabineta noteikumu projekta "Grozījumi Ministru kabineta 1998. gada 6. oktobra noteikumos Nr. 392 "Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts "Grozījumi Ministru kabineta 1998. gada 6. oktobra noteikumos Nr. 392 "Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi"" (turpmāk – Projekts) ir izstrādāts, lai aktualizētu Ministru kabineta 1998. gada 6. oktobra noteikumus Nr. 392 "Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi" (turpmāk – Noteikumi) atbilstoši citiem spēkā esošajiem normatīviem aktiem, veicot dažus tehniskus grozījumus, kā arī ieviestu regulējumu, kas ļautu dzelzceļa infrastruktūras pārvaldītājiem ieviest jaunas alternatīvas tehnoloģijas dzelzceļa pārbrauktuvju aprīkošanā. Vienlaikus Projekts realizē Transporta nelaimes gadījumu un incidentu izmeklēšanas biroja (turpmāk – TNGIIB) izstrādāto ieteikumu dzelzceļa satiksmes drošības uzlabošanai un veic tehniskus grozījumus, lai izvairītos no neaktuālām standartu versijām.  Projekts stājas spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Dzelzceļa likuma 20. panta septītā daļa; 2. TNGIB negadījuma izmeklēšanas nobeiguma pārskats Nr. 5-02/1-20 "Negadījums uz pārbrauktuves 2020. gada 4. aprīlī dzelzceļa posmā Ilmāja – Kalvene"; 3. Ekonomikas ministrijas 2020. gada 12. novembra vēstule Nr. 3.3-11/2020/7172N "Par atsaucēm normatīvos aktos uz atceltajiem standartiem". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts ir izstrādāts, lai ieviestu tehniskus grozījumus, kuri izriet no citiem normatīviem aktiem, ļautu dzelzceļa infrastruktūras pārvaldītājiem ieviest jaunas alternatīvas tehnoloģijas dzelzceļa pārbrauktuvju aprīkošanā un realizētu TNGIIB izstrādāto ieteikumu dzelzceļa satiksmes drošības uzlabošanai.  Noteikumu 1.3. apakšpunkts nosaka, no kā sastāv dzelzceļa klātne. Taču šajā skaidrojumā nav iekļauti visi dzelzceļa klātnes elementi. Ar Projekta 1. punktu ir paplašināts dzelzceļa klātnes elementu apraksts, iekļaujot elementus riteņu kustībai.  Dzelzceļa likuma 20. panta pirmā un trešā daļa nosaka, kas ir dzelzceļa pārbrauktuve un kas ir pāreja. Realitātē ir gadījumi, kad pārejas un pārbrauktuves ierīko uz vienas klātnes ar dzelzceļa pārbrauktuvi vai pārejas atrodas dzelzceļa pārbrauktuves tuvumā, tādēļ ar Projekta 2. punktu tiek precizēts, kā klasificēt pārejas, kas ir ierīkotas uz vienas klātnes ar dzelzceļa pārbrauktuvi vai tās tuvumā.  Noteikumu 4.5. apakšpunkts nosaka, kādos gadījumos Valsts dzelzceļa tehniskās inspekcijas (turpmāk – VDzTI) pārstāvji piedalās izveidoto komisiju darbā. Vairākos gadījumos komisijas, kuru darbā nav jāpiedalās VDzTI pārstāvjiem, pieņēmusi lēmumus, kuri ir pretrunā normatīvo aktu prasībām. Līdz ar to, lai samazinātu administratīvo slogu un nodrošinātu normatīvajiem aktiem atbilstošu lēmumu pieņemšanu, ar Projekta 3. un 14. punktu tiek paplašināts to komisiju saraksts, kurās jāpiedalās VDzTI pārstāvjiem.  Noteikumu 6. punkts nosaka dzelzceļa pārbrauktuvju iedalījumu grupās, ņemot vērā to regulējamību. Ar Ministru kabineta 2020. gada 2. jūnija noteikumiem Nr. 334 "Dzelzceļa satiksmes negadījumu klasifikācijas, izmeklēšanas un uzskaites kārtība" tika pārņemtas Eiropas Parlamenta un Padomes 2016. gada 11. maija Direktīvā (ES) 2016/789 par dzelzceļa drošību prasības, ar kurām tika ieviesta jauna negadījumu klasifikācija, ņemot vērā dzelzceļa pārbrauktuvju regulējamību. Ar Projekta 4. punktu tiek attiecīgi precizēti Noteikumi, lai novērstu atšķirības normatīvajos aktos.  Noteikumu 8. un 14. punktā ir noteiktas vispārīgas prasības dzelzceļa pārbrauktuvju ierīkošanai. Gan dzelzceļa infrastruktūras pārvaldītājiem, gan autoceļi īpašniekiem, ir dažādas izpratnes par dzelzceļa pārbrauktuvju ierīkošanas iespējamību. Līdz ar to Projekta 5., 6., un 9. punkts paredz ieviest papildus skaidrojumu par dzelzceļa pārbrauktuvju ierīkošanas iespējamību.  Šobrīd jau sākta *Rail Baltica* projekta realizācija, kurā paredzēts, ka vilcienu kustības ātrums būs lielāks par 140 km/h. Noteikumi neparedz nosacījumus, vai ir iespējams ierīkot dzelzceļa pārbrauktuvi vai pāreju, ja vilcienu kustības ātrums ir lielāks par 140 km/h. Līdz ar to Projekta 8. punkts paredz aizliegt autoceļu un gājēju ceļu krustošanos vienā līmenī ar sliežu ceļu, ja vilcienu kustības ātrums ir lielāks par 140 km/h.  Noteikumu 2. pielikums nosaka minimālo redzamības attālumu. Šajā Noteikumu pielikumā ir norādīts minimālais vilciena atrašanās attālums no pārbrauktuves, kad tas kļūst redzams transportlīdzekļa vadītājam, un minimālais vilciena atrašanās attālums no pārbrauktuves, kad vilciena vadītājam kļūst pārredzams pārbrauktuves centrs, kas ir konstanti lielumi. Tāpat šajā Noteikumu pielikumā ir norādīts minimālais transportlīdzekļa atrašanās attālums no pārbrauktuves, kad kļūst redzams vilciens, atkarībā no transportlīdzekļa ātruma, bet nav noteikts attālums, kad transportlīdzekļa ātrums ir 50 km/h un 90 km/h, tādēļ Projekta 7. un 17. punkts paredz noteikt parametrus, kuri ir nepieciešami pārbrauktuves darbībai.  Noteikumu 16. un 54. punkts nosaka, ka Ministru kabinets nosaka pārbrauktuvēm un pārejām nepieciešamo aprīkojumu un prasības tā darbībai un dzelzceļa infrastruktūras pārvaldītāja un pārvadātāja darbinieku pienākumus, kas saistīti ar pārbrauktuves darbību un ekspluatāciju. Šāds deleģējums ir pretrunā juridiskās tehnikas prasībām. Tāpēc ar Projekta 10. un 16. punktu no Noteikumiem tiek svītroti minētie deleģējumi.  TNGIIB, veicot nopietna negadījuma, kurš notika 2020. gada 4. aprīlī uz dzelzceļa pārbrauktuves dzelzceļa posmā Ilmāja – Kalvene, izmeklēšanu, izstrādāja ieteikumu satiksmes drošības uzlabošanai, kurš saistīts ar normatīvo aktu grozījumu izstrādi, lai paaugstinātu satiksmes drošību uz dzelzceļa pārbrauktuvēm, tai skaitā, paredzot pārbrauktuvju aprīkošanu ar barjerām, vai citiem drošības un brīdināšanas elementiem. Pamatojoties uz iepriekš minēto, Projekta 13. punkts paredz noteikt dzelzceļa infrastruktūras pārvaldītājam iespēju ieviest alternatīvas metodes pārbrauktuvju aprīkošanai, lai paaugstinātu satiksmes drošību uz dzelzceļa pārbrauktuvēm.  Šobrīd Noteikumos ir vairākas tehniskas neprecizitātes, kuras tiek novērstas ar Projekta 11., 12. un 15.punktu.  Vienlaikus ar Projektu tiek veikti tehniski precizējumi atbilstoši Ekonomikas ministrijas 2020. gada 12. novembra vēstulei Nr. 3.3-11/2020/7172N "Par atsaucēm normatīvos aktos uz atceltajiem standartiem”, lai izvairītos no atsaucēm uz neaktuālām standartu versijām, kuras regulāri tiek atjauninātas, veicot grozījumus Ministru kabineta 2015. gada 2. jūnija noteikumos Nr. 279 "Ceļu satiksmes noteikumi". |
| 3. | Projekta izstrādē iesaistītās institūcijas un publiskas personas kapitālsabiedrības | VDzTI, Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa infrastruktūras pārvaldītāji (200), dzelzceļa infrastruktūras būvnieki, remontētāji un apkopes veicēji, dzelzceļa pārbrauktuvju pieeju īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tiks dota iespēja rakstiski sniegt viedokli par Projektu tā izstrādes stadijā. |
| 2. | | Sabiedrības līdzdalība projekta izstrādē | | Projekts un tā sākotnējās ietekmes novērtējuma ziņojums (anotācija) 2021. gada 12. maijā tiks ievietots Satiksmes ministrijas tīmekļvietnē:  <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>  Ministru kabineta tīmekļvietnē sadaļā "Valsts kanceleja" – "Sabiedrības līdzdalība":  <https://mk.gov.lv/content/ministru-kabineta-diskusiju-dokumenti> |
| 3. | | Sabiedrības līdzdalības rezultāti | | Ja sabiedrības līdzdalības laikā tiks saņemti priekšlikumi, nepieciešamības gadījumā projekts tiks precizēts. |
| 4. | | Cita informācija | | Nav. |
|  | |  | |  |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | VDzTI. | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Normatīvā akta izpilde tiks nodrošināta VDzTI esošo cilvēkresursu un funkciju ietvaros. Saistībā ar Projekta izpildi, nebūs nepieciešamas veidot jaunas institūcijas vai likvidēt vai reorganizēt esošās. | |
| 3. | Cita informācija | | Nav | |

Satiksmes ministrs T.Linkaits

Vīza: valsts sekretāre I. Stepanova